รื้อกฎหมายไล่บี้บิ๊กราชการ
บัญชีกลางฟันซ้ำไม่รอคดีอาญามาตรา157,บัญชีกลางเตรียมยกร่าง พ.ร.บ.จัดซื้อจัดจ้างใหม่ เน้นลงโทษผู้บริหารส่วนราชการและรัฐวิสาหกิจที่ทุจริต ไม่รอกฎหมายอาญามาตรา 157 หลังนายกรัฐมนตรีมีบัญชาให้สาวถึงตัวการใหญ่ไม่ใช่แค่เอาผิดข้าราชการปลาซิวปลาสร้อย รองรับระบบการจัดซื้อจัดจ้างผ่านระบบอิเล็กทรอนิกส์,นายมนัส แจ่มเวหา อธิบดีกรมบัญชีกลาง เปิดเผยว่า ขณะนี้กรมบัญชีกลางได้ดำเนินการร่าง พ.ร.บ.การจัดซื้อจัดจ้างและการบริหารพัสดุภาครัฐ พ.ศ.  เป็นที่เรียบร้อยแล้วและอยู่ระหว่างนำเสนอให้กระทรวงการคลังได้พิจารณา เพื่อนำเสนอเข้าสู่การพิจารณาอนุมัติจากที่ประชุมคณะรัฐมนตรี (ครม.) ทั้งนี้ ร่าง พ.ร.บ.ดังกล่าวมีวัตถุประสงค์เพื่อให้การจัดซื้อจัดจ้างและการบริหารพัสดุภาครัฐเป็นไปอย่างมีประสิทธิภาพ และเกิดความคุ้มค่าในเชิงภารกิจของรัฐ โดยร่าง พ.ร.บ. จะกำหนดกรอบการปฏิบัติงานอย่างกว้างๆ เพื่อเป็นมาตรฐานกลาง สำหรับใช้เป็นแนวทางในการดำเนินการจัดซื้อจัดจ้างและการบริหารพัสดุของหน่วยงานของรัฐทุกแห่ง ซึ่งจะทำให้การจัดซื้อจัดจ้างและการบริหารพัสดุภาครัฐเป็นมาตรฐานเดียวกัน และยังเป็นหลักประกันในการปฏิบัติราชการด้วยความโปร่งใสและตรวจสอบได้,นักลงทุนต่างประเทศอยากให้รัฐบาลออกกฎหมายที่เกี่ยวกับการจัดซื้อจัดจ้างภาครัฐ เพื่อให้เกิดความมั่นใจเกี่ยวกับความเป็นธรรมในการเข้าร่วมประมูลการลงทุนในโครงการต่างๆ ของทุกส่วนราชการ เพราะปัจจุบันการจัดซื้อจัดจ้างของส่วนราชการจะดำเนินการผ่านระเบียบการจัดซื้อจัดจ้างของสำนักนายกรัฐมนตรี และรัฐวิสาหกิจบางแห่งก็จะมีระเบียบจัดซื้อเป็นของตัวเอง แต่จากนี้ไปจะมีกฎหมายเฉพาะเพื่อเป็นมาตรฐานกลางในการจัดซื้อจัดจ้าง,นายมนัสกล่าวว่า ร่าง พ.ร.บ.ฉบับนี้จะบังคับใช้กับหน่วยงานของรัฐทุกแห่งได้แก่ ราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจตามกฎหมายว่าด้วยวิธีการงบประมาณ องค์การมหาชน องค์กรอิสระตามรัฐธรรมนูญ มหาวิทยาลัยในการกำกับของรัฐ หน่วยงานอิสระของรัฐ และหน่วยงานอื่นที่กำหนดในกฎกระทรวง เว้นแต่องค์กรตรวจสอบการใช้อำนาจรัฐตามรัฐธรรมนูญ รัฐวิสาหกิจที่ดำเนินการเกี่ยวกับการพาณิชย์ ที่มีลักษณะการผลิตหรือจำหน่าย หรือบริการเพื่อหารายได้ การดำเนินการจัดหายุทโธปกรณ์และการบริการทางทหารโดยวิธีรัฐบาลต่อรัฐบาล เป็นต้น,สำหรับสาระสำคัญในแง่กระบวนการจัดซื้อจัดจ้างตามร่างกฎหมายนี้ จะมีการเพิ่มเติมความเข้มงวดในเรื่องกระบวนการจัดซื้อจัดจ้างผ่านระบบอิเล็กทรอนิกส์ ที่เรียกว่า E-bidding และ E-market ซึ่งเป็นระบบการจัดซื้อจัดจ้างรูปแบบใหม่ที่กรมบัญชีกลางนำมาใช้ในการกระบวนการจัดซื้อจัดจ้าง,นอกจากนี้ ในร่างกฎหมายยังได้เพิ่มบทลงโทษสำหรับผู้ที่กระทำความผิดในการจัดซื้อจัดจ้าง ซึ่งเป็นนโยบายของพลเอกประยุทธ์ จันทร์โอชา นายกรัฐมนตรี ที่ต้องการให้มีบทลงโทษถึงบุคคลที่เป็นผู้สั่งการระดับสูงสุด เพราะในปัจจุบันกระบวนการลงโทษสำหรับผู้กระทำผิดนั้น มักจะสืบสาวไปไม่ถึงผู้ที่สั่งการกล่าวคือ ผู้ที่ได้รับโทษมักจะเป็นข้าราชการระดับล่างเท่านั้น,กรมฯ ได้เขียนบทลงโทษไว้เป็นตัวกฎหมาย เนื่องจากนายกรัฐมนตรีมีนโยบายต้องการจับผู้กระทำความผิดในการจัดซื้อจัดจ้างถึงผู้ที่สั่งการตัวจริงๆ ไม่ใช่ข้าราชการระดับล่าง ทั้งนี้ ตามระเบียบการจัดซื้อจัดจ้างเดิมนั้นไม่ได้มีการกำหนดบทลงโทษไว้ แต่หากพบผู้กระทำความผิดให้พิจารณาบทลงโทษตามประมวลกฎหมายอาญามาตรา 157,สำหรับบทลงโทษในร่างกฎหมายกำหนดว่ากรณีเจ้าหน้าที่ปฏิบัติ หรือละเว้นการปฏิบัติหน้าที่ตามกฎหมายนี้โดยมิชอบ เพื่อให้ความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่ตามพระราชบัญญัตินี้โดยทุจริต ต้องระวางโทษตามที่กฎหมายกำหนดไว้สำหรับการกระทำความผิดนั้น และหากการกระทำความผิดนั้นเกิดจากการสั่งการหรือไม่สั่งการของผู้มีอำนาจหน้าที่รับผิดชอบในการดำเนินการเรื่องนั้น ผู้มีอำนาจหน้าที่นั้นต้องรับโทษเป็นสองเท่าของความผิดที่กำหนดไว้,นอกจากนี้ ภายใต้ร่างกฎหมายดังกล่าว ยังจัดตั้งคณะกรรมการ 5 ชุด ได้แก่ 1.คณะกรรมการนโยบายการจัดซื้อและการบริหารพัสดุภาครัฐ มี รมว.คลังเป็นประธาน มีอำนาจหน้าที่ในการกำหนดนโยบาย วางระเบียบ หลักเกณฑ์และแนวทางปฏิบัติ จัดทำรายงานเกี่ยวกับการปฏิบัติตาม พ.ร.บ.นี้เสนอคณะรัฐมนตรีและอื่นๆ,2.คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ มีปลัดกระทรวงการคลังเป็นประธาน มีอำนาจหน้าที่ในการวินิจฉัยปัญหาข้อหารือ อนุมัติยกเว้นหรือผ่อนผันการไม่ปฏิบัติตามระเบียบที่ออกตามความใน พ.ร.บ.นี้ 3.คณะกรรมการกำกับราคากลางและขึ้นทะเบียนผู้ประกอบการ มีปลัดกระทรวงการคลังเป็นประธาน มีอำนาจหน้าที่ในการกำหนดหลักเกณฑ์ และวิธีการกำหนดราคากลาง หลักเกณฑ์ และวิธีการในการขึ้นทะเบียนและการเพิกถอนทะเบียนผู้ประกอบการ,4.คณะกรรมการความร่วมมือป้องกันการทุจริต มีปลัดกระทรวงการคลังเป็นประธาน มีอำนาจหน้าที่ในการกำหนดแนวทาง และวิธีการในการดำเนินงานโครงการความร่วมมือป้องกันการทุจริตในการจัดซื้อจัดจ้างภาครัฐ เป็นต้น และ 5.คณะกรรมการพิจารณาอุทธรณ์และข้อร้องเรียน มีปลัดกระทรวงการคลังเป็นประธาน.
บัญชีกลางเตรียมยกร่าง พ.ร.บ.จัดซื้อจัดจ้างใหม่ เน้นลงโทษผู้บริหารส่วนราชการและรัฐวิสาหกิจที่ทุจริต ไม่รอกฎหมายอาญามาตรา 157 หลังนายกรัฐมนตรีมีบัญชา
ทีมข่าวเศรษฐกิจ,พ.ร.บ.จัดซื้อจัดจ้าง,กรมบัญชีกลาง,มนัส แจ่มเวหา,ลงโทษ,ผู้บริหารส่วนราชการ,รัฐวิสาหกิจ,มาตรา 157,จัดซื้อจัดจ้างผ่านระบบอิเล็กทรอนิกส์,E-bidding,E-market,ข่าว,ไทยรัฐฉบับพิมพ์